b'\n_START_ARTICLE_\nGrad Miltenberg\n_START_PARAGRAPH_\nGrad Miltenberg (nem\xc5\xa1ko Miltenberg) je izginuli grad, ki se je nahajal nekje na Dolenjskem, njegova to\xc4\x8dna lokacija pa ni znana._NEWLINE_Prva posredna omemba gradu sega v leto 1442. Iz tega leta je namre\xc4\x8d ohranjena listina, v kateri je zapisano, da Elizabeta Miltenber\xc5\xa1ka poklanja sti\xc5\xa1kemu samostanu \xc5\xa1tiri kmetije apud Miltenberch v kraju Stany._NEWLINE_Lokacija kraja Stany je, prav tako kot lokacija gradu Miltenberg, sporna, saj ga nekateri zgodovinarji ena\xc4\x8dijo s krajem Stan v Mirnski dolini. Tako naj bi se grad po teh trditvah nahajal na vzpetini Debenc nad krajem Stan._NEWLINE_Drugi zgodovinarji grad in naselje ume\xc5\xa1\xc4\x8dajo na vzpetino Gradi\xc5\xa1\xc4\x8de pri Vojniku, kar naj bi potrjevali zapisi iz vojni\xc5\xa1kega urbarja iz leta 1524, ki omenjajo Miltenberg, ki naj bi le\xc5\xbeal med Gradom Vojnik in Bezovico.'